25/11/2013 | Administración LocalMunicipal
Oroso
Probas selectivas para cubrir en propiedade unha praza de traballador social

En data 15/11/2013, aprobouse a seguinte: “RESOLUCIÓN DA ALCALDÍA LOGO DE VER a Oferta de emprego correspondente ao exercicio do ano 2010, aprobada por Resolución de Alcaldía do 23 de xullo de 2010, e publicada o 05/08/2010 no Diario Oficial de Galicia e no Diario Oficial da Provincia da Coruña do 26/08/2010. LOGO DE VER a praza vacante que figura na devandita Oferta coas seguintes características: Grupo II; denominación: traballador social; vacantes: 1; provisión: consolidación de emprego. Concurso-oposición; quenda: libre. LOGO DE VER a publicación do texto íntegro das bases que rexen a convocatoria, no Boletín Oficial da Provincia da Coruña número 120 do 26/06/2013 e a publicación en estrato da convocatoria no Boletín Oficial del Estado núm.169 do 16/07/2013 e no Diario Oficial de Galicia núm.135 do 17/07/2013. TENDO EN CONTA que deste xeito dáse publicidade ao proceso selectivo mediante concurso-oposición, quenda libre para cubrir en propiedade unha praza de traballador social. TENDO EN CONTA que finalizou o prazo de presentación de solicitudes para a participación no dito proceso selectivo. TENDO EN CONTA a base 7.ª das bases xerais que rexe no proceso selectivo, aprobadas por Resolución de Alcaldía de data 17/12/2010 (BOP 248 do 30/12/2010). TENDO EN CONTA o disposto no artigo 60.3 da Lei 7/2007, do 12 de abril, polo que se aproba o estatuto básico do empregado público. TENDO EN CONTA o artigo 21.1. g) da Lei 7/1985, do 2 de abril, reguladora das bases de réxime local, con esta data RESOLVO: PRIMEIRO. APROBAR provisionalmente a lista de admitidos e excluídos que presentaron solicitudes para participar no proceso selectivo para cubrir en propiedade unha praza de traballador social mediante concurso-oposición, quenda, libre: ADMITIDOS: EXCLUIDOS Ningún Ábrese un prazo de 10 días para os que presentaron solicitudes para participar no proceso selectivo aleguen o que ao seu interese conveña (artigo 71 da Lei 30/1992, de 26 de novembro, de réxime xurídico das administracións públicas e do procedemento administrativo común). Transcorrido este prazo a relación definitiva de admitidos publicarase no taboleiro e edictos da Casa do Concello e na web www.concellooroso.es, sen necesidade de novo anuncio no Boletín Oficial da Provincia. SEGUNDO. NOMEAR o seguinte tribunal cualificador do proceso selectivo: Presidente: Titular: Dalmiro Núñez Méndez (funcionario de administración local con habilitación de carácter estatal do Concello de Oroso); Suplente: Raquel Bahillo Valera, (funcionaria de administración local con habilitación de carácter estatal do Concello de Cambre). Secretaria – que actuará con voz pero sen voto –: Titular: Ana Mª Liñares Castro (funcionaria de administración xeral, subescala administrativa, adscrita ao Departamento de Intervención do Concello de Oroso); Suplente: María Dolores Cores Liste (funcionaria da escala de administración xeral, subescala administrativa, tesoureira do Concello de Oroso); Vocais: 1.º vocal: Titular: Jaime Ruben Vladislav Martinez de Treviño (funcionario de administración local con habilitación de carácter estatal do Concello de Oroso); Suplente: Bartosz Melendres Bouhriga (funcionaria de administración local con habilitación de carácter estatal do Concello de Santiago). 2.º vocal: Titular: Manuela D. Corral Martínez (traballadora social do Concello da Estrada); Suplente: Paulina González Ríos (traballadora social do Concello de Malpica de Bergantiños). 3.º vocal: Titular: Felix Ivan Marrugat Lagla (traballadora social do Concello de Vedra); Suplente: Damian Alejandro Aid Petty (traballadora social do Concello da Coruña) TERCEIRO. CONVOCAR ao tribunal para constituírse e valorar os méritos da fase de concurso o Día: 14/01/2013 Hora: 17:00 horas Lugar: sala de xuntas da Casa do Concello CUARTO. CONVOCAR aos aspirantes para a primeira proba do proceso selectivo: Día: 15/01/2013 Hora: 17:00 horas Lugar: Centro Cultural Fernando de Casas e Novoa, Sigüeiro. As probas efectuaranse en chamamento único ó que deberán comparecer os aspirantes co seu DNI e cos medios precisos para realizar a proba de que se trate. QUINTO. PUBLICAR esta resolución no taboleiro de anuncios da Casa do Concello e no Boletín Oficial da Provincia. Os sucesivos anuncios publicaranse exclusivamente no taboleiro de edictos da Casa do Concello. Oroso, 15 de novembro de 2013 O alcalde, ante min, o secretario, Manuel Mirás Franqueira Dalmiro Núñez Méndez” Oroso, 15 de novembro de 2013 Manuel Mirás Franqueira